****

**ROMANIA**

**JUDETUL CONSTANTA**

**COMUNA CERCHEZU**

**CONSILIUL LOCAL**

**HOTARARE**

**privind *însusirea Acordului de cooperare******privind organizarea şi exercitarea activitătii de audit public intern***

Consiliul Local Cerchezu, întrunit în ședință ordinară în data de 21.04.2021,

 Ținând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală,

Apreciind oportunitatea unei cooperări între comune pentru asigurarea serviciilor de audit public intern, respectând în acelaşi timp independenţa şi funcţiile specifice fiecăreia dintre acestea,

Urmărind facilitarea asigurării activității de audit public intern pentru mai multe comune, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități,

Având în vedere prevederile:

 a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;

 b) Legii nr. 672/2002 privind auditul public intern, cu modificările și completările ulterioare;

 c) art. 89 alin. (1) și art. 129 alin. (1), alin. (2) lit. e) și alin. (9) lit. a) și c) din O.U.G. 57/2019 privind Codul Administrativ, republicat, cu modificările și completările ulterioare;

 d) art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

 h) Legii nr. 182/2002 privind protecţia informaţiilor clasificate, cu modificările și completările ulterioare;

 i) Codului de procedură civilă;

 j) Hotărârii Guvernului nr. 781/2002 privind protecția informațiilor secrete de serviciu, cu modificările și completările ulterioare;

 k) Codului privind conduita auditorului intern, aprobat prin Ordinul ministrului finanțelor publice nr. 252/2004;

 l) Statutului Asociației Comunelor din România, precum și de cele ale Statutului Filialei Județene Constanta a Asociației Comunelor din România;

 m) Hotărârii Consiliului Local privind aderarea comunei Cerchezu la Asociaţia Comunelor din România,

 Luând act de:

1. referatul de aprobare prezentat de către primarul comunei, în calitatea sa de iniţiator,
2. raportul compartimentului de resort din cadrul aparatului de specialitate al primarului;

 c ) precum şi de raportul comisiei de specialitate a Consiliului Local Cerchezu.

În temeiul art. 84, art. 129 alin. (1), alin. (2) lit. e), alin. (9) lit. a), art. 139, alin.(3), lit. a) și lit. f), art. 196 alin. (1) lit. a) şi art. 197 alin.(1) din Ordonanța de urgență nr.57/2019 privind Codul administrativ, cu modificările și completările ulterioare:

***ADOPTĂ PREZENTA HOTĂRÂRE:***

**Art. 1.** - (1) Se însușește *Acordului de cooperare privind organizarea şi exercitarea activității de audit public intern*, potrivit Anexei 1 care face parte integrantă din prezenta hotărâre.

(2) Obligațiile financiare rezultate din *Acordul de cooperare prevăzut la alin. (1)*, pe întreaga durată de existență a acestuia, se suportă din bugetul local al comunei Cerchezu .

**Art.2.** Se desemnează dl Chelaru Stefan, primarul comunei Cerchezu pentru semnarea Acordului de cooperare cu Filiala Județeană Constanta a A.Co.R. privind organizarea şi exercitarea activităţii de audit public intern.

**Art. 3** Secretarul general al U.A.T. comuna Cerchezu va comunica prezenta hotărâre autorităților și persoanelor interesate .

Hotărârea a fost adoptată cu un număr de 8 voturi “pentru” , 0 voturi « abţinere » şi 0 voturi « împotrivă » dintr-un număr de 8 consilieri prezenţi din totalul de 9 consilieri în funcţie.

Nr.\_\_\_\_

Dată: \_\_\_\_\_\_\_\_\_\_\_\_\_\_

**Președinte de ședință Secretar general al U.A.T. comuna Cerchezu**

 **IANCU Viorica Radu Simona-Elena**